text: বাংলাদেশ পুলিশ ফুটবল ক্লাব (বাংলাদেশ পুলিশ অ্যাথলেটিক ক্লাব নামেও পরিচিত) ১৯৭২ সালে প্রতিষ্ঠিত বাংলাদেশের একটি পেশাদার ফুটবল দল। ক্লাবটি ঢাকায় অবস্থিত ও বাংলাদেশ পুলিশের অর্থায়ন ও মালিকানায় পরিচালিত। দলটি ১৯৯৮ সালে সিনিয়র ডিভিশন ফুটবল লীগে খেলে। ২০১৩ সালে দ্বিতীয় বিভাগের চ্যাম্পিয়ন হয়। ২০১৫ সালে ক্লাবটির পেশাদার ফুটবল ক্লাব হিসেবে বাংলাদেশ চ্যাম্পিয়নশিপ লীগে অভিষেক হয়। ২০১৮-১৯ মৌসুমে দলটি বাংলাদেশ চ্যাম্পিয়নশিপ লীগের শিরোপা জিতে প্রথমবারের মত বাংলাদেশের পেশাদার ফুটবল লীগের সর্বোচ্চ স্তর বাংলাদেশ প্রিমিয়ার লীগে উন্নীত হয়। ২০১৯-২০ মৌসুম হতে দলটি প্রিমিয়ার লীগে খেলছে।
  
  পেশাদার লীগ ইতিহাস
  
  বাংলাদেশ চ্যাম্পিয়নশিপ লীগ (২০১৫-২০১৯)
  
  বাংলাদেশ প্রিমিয়ার লীগ(২০২০- বর্তমান) 
  বাংলাদেশ প্রিমিয়ার লীগের ২০১৯-২০২০ আসরে খেলার জন্য দলটি সাইপ্রাসের ফুটবল কোচ নিকোলাস ভিটরোভিচকে নিয়োগ দেয়। ভিটরোভিচের অধীনে দলটি ২০১৯-২০ মৌসুমের ফেডারেশন কাপ ফুটবল প্রতিযোগিতায় সেমি ফাইনালে পৌঁছায় যা দলটির ইতিহাসে ফেডারেশন কাপে সর্বোচ্চ ফল। ২০১৯-২০ প্রিমিয়ার লীগ করোনাভাইরাস মহামারির কারণে পরিত্যক্ত হওয়ার আগে, দলটি ১৩ দলের মধ্যে ৯ম স্থানে ছিল। ২০২০-২১ মৌসুমের জন্য দলটি পাকির আলিকে কোচ হিসেবে নিয়োগ দেয়।
  
  স্বাগতিক মাঠ 
  দলটি অনুশীলনের জন্য তাদের বিভিন্ন পুলিশ লাইনের মাঠ ব্যবহার করে থাকে। তবে বাংলাদেশের অধিকাংশ পেশাদার দলের মতই তাদের নিজস্ব স্টেডিয়াম নেই। প্রিমিয়ার লীগে উত্তরণের পর দলটি বঙ্গবন্ধু জাতীয় স্টেডিয়ামকে তাদের স্বাগতিক ভেন্যু হিসেবে বেছে নিয়েছে।
  
  পৃষ্ঠপোষক 
  কিট এবং শার্ট স্পনসরগুলির রেকর্ড নিম্নরূপঃ
  
  বর্তমান দল
  
  বর্তমান প্রশিক্ষক বৃন্দ
  
  জয়ের রেকর্ড
  
  প্রধান প্রশিক্ষকের অধীনে
  
  অর্জন 
  বাংলাদেশ পুলিশ ক্লাবের অর্জন সমূহ নিম্নরূপ-
  
  বিতর্কিত ঘটনা 
  ২৪ মে ২০১৯ তারিখে, ফেনী সকার ক্লাবের সাথে খেলার সময় জোরপূর্বক মাঠে প্রবেশ করে একজন পুলিশ কনস্টেবল বাফুফের ম্যানেজার জাবের বিন আনসারীর সঙ্গে হাতাহাতি করে। পরে বঙ্গবন্ধু জাতীয় স্টেডিয়ামে পুরস্কার বিতরণী অনুষ্ঠান শেষ হওয়ার পর, পুলিশ এফসি'র আরো চারজন খেলোয়াড় ঐ পুলিশ কনস্টেবলের সাথে মারামারিতে যোগ দেন। বাফুফে এই চারজন খেলোয়াড়কে নিষিদ্ধ করে বিভিন্ন মেয়াদে দণ্ডিত করে। বাফুফে পুলিশ এফসিকে ৫ লাখ টাকা জরিমানা করে এবং ঐ পুলিশ কনস্টেবলকে দেশব্যাপী বাফুফে পরিচালিত খেলার সময় স্টেডিয়ামে প্রবেশে নিষিদ্ধ করা হয়।
  
  তথ্যসূত্র
  
  বহিঃসংযোগ 
  
   প্রাতিষ্ঠানিক তথ্য বাতায়ন
   মাইকুজুতে বাংলাদেশ পুলিশ এফসি
  
  বিষয়শ্রেণী:বাংলাদেশের ফুটবল ক্লাব
  বিষয়শ্রেণী:অপর্যালোচিত অনুবাদসহ পাতা
title: বাংলাদেশ পুলিশ ফুটবল ক্লাব